Наредба №7 за определяне и администрирането на местните такси и цени на услуги на територията на община Елхово

**РАЗДЕЛ Х**

**/нов** с решение № **156/13/1/** на ОбС-Елхово от 25.10.2012 г./

**Такси за издаване на разрешителни за водовземане и/или водоползване**

**Чл. 41а** Такси за водовземане:

(1) За издаване на разрешителни за водовземане от води, включително от язовири и микроязовири и минерални води – публична общинска собственост, както и от находища на минерални води – изключително държавна собственост, които са предоставени безвъзмездно за управление и ползване от Общината, и за ползване на водни обекти – публична общинска собственост се заплащат такси.

(2) За издаване на разрешителни, за срока на действието им се събират еднократно следните такси:

1.за ползване на воден обект публична общинска собственост – по 0,50 лева на дка, но не по малко от 100 лв. за воден обект;

2.за водовземане от води, включително от язовири и микроязовири и минерални води – публична общинска собственост, както и от находища на минерални води – изключителна държавна собственост, които са предоставени безвъзмездно за управление и ползване от Общината – 100,00лева.;

(3) За продължаване срока на разрешителните по ал.2 се събират такса в размер на 100,00лева.

(4) За изменение и/или допълнение на разрешително за извършване на дейности по ал.2 се събира такса в размер на 100,00лева.

**Чл.41б** (1) За водовземане от води, включително от язовири и микроязовири и минерални води – публична общинска собственост, както и от находища на минерални води – изключителна държавна собственост, които са предоставени безвъзмездно за управление и ползване от Общината, се заплаща такса по бюджетната сметка на общината по ред и начин, определени с Тарифата на таксите за водовземане, за ползване на воден обект и за замърсяване, приета от Министерския съвет.

(2) При всяко плащане копие от платежния документ се изпраща на органа, издал разрешителното.

**Чл.41в** (1)Таксите за водовземане от повърхностни води се определят на база отнетия воден обем вода и в зависимаст от целта на използване на водата.

(2) Таксите за водозвемане от минерални води се определят на база разрешения обем вода и температурата на минералната вода.

**Чл.41г** (1) Единичния размер на таксата за водовземане от воден обект, включително язовири и микроязовири-публична общинска собственост, се определя съгласно целта на ползване на водата:

- за питейно-битово водоснабдяване – 0,02лв/куб.м.

-за напояване на земеделски култури, животновъдство, аквакултури – 0,001лв./куб.м;

- за охлаждане – 0,0003лв./куб.м;

- за промишлено водоснабдяване – 0,045 лв./куб.м;

- за всички други цели – 0,065 лв./куб.м.

**Чл.41д** Община Елхово се освобождава от заплащане на такси по този раздел.